alexandrainst/scandi-wiki huggingface dataset:
Silke Renk

Silke Renk (født 30. juni 1967 i Erfurt, DDR) er en tidligere spydkaster fra Tyskland. Hun representerte DDR under OL 1988 i Seoul, hvor hun kom på femteplass, og under EM 1990, hvor hun ble nummer fire.

Hun opplevde sitt høydepunkt i karrieren da hun vant OL-gullet under OL 1992 i Barcelona. Renk vant med et kast på 68,34 foran Natalja Sjikolenko og landsvenninnen Karen Forkel.

Året etter ble hun nummer seks under VM 1993, hun trakk seg fra EM 1994 pga. en kneskade, og nådde aldri en internasjonal finale igjen, selv om hun stilte opp både under VM 1995 og under OL 1996.

Hennes personlige rekord var på 71,00 meter med den gamle spydtypen, og den ble oppnådd i 1988 under et stevne i Rostock. Dette plasserer henne på en tredjeplass blant tyske spydkastere, kun bak Petra Felke (som holdt verdensrekorden) og Antje Kempe.

Referanser

Eksterne lenker 
 

Fødsler i 1962
Personer fra Erfurt
Tyske spydkastere
Olympiske mestere for Tyskland
Olympiske mestere i spydkast
Deltakere for Øst-Tyskland under Sommer-OL 1988
Friidrettsutøvere under Sommer-OL 1988
Medaljevinnere under Sommer-OL 1992
Deltakere for Tyskland under Sommer-OL 1992
Friidrettsutøvere under Sommer-OL 1992
Deltakere for Tyskland under Sommer-OL 1996
Friidrettsutøvere under Sommer-OL 1996
Deltakere for Tyskland under VM i friidrett 1993
Aleksandr Koltsjak

Aleksandr Vasiljevitsj Koltsjak (russisk: Александр Васильевич Колчак, født , død 7. februar 1920) var en polarutforsker og russisk admiral som gjorde seg mest kjent for sin rolle i den russiske borgerkrigen. Etter å ha kjempet i den japansk-russiske krig og den første verdenskrig etablerte Koltsjak en antikommunistisk regjering i Sibir - senere den provisoriske helrussiske regjering - og ble anerkjent som den «øverstkommanderende for de russiske land- og sjøstyrker» av de andre lederne i den hvite armé fra 1918 til 1920.  Hans regjering var basert i Omsk, sørvest i Sibir.

I ett og ett halvt år var Koltsjak det internasjonalt anerkjente russiske statsoverhode. Han forsøkte å beseire bolsjevikene gjennom et diktatur, men hans regjering viste seg å være svak og lite effektiv. For eksempel mistet hans regjering oversikten over de keiserlige gullreservene, og mye av det forsvant. Han mislykkes også å forene de mange, men splittede, antibolsjevikstyrker. Han nektet også å vurdere selvstendighet eller selvstyre for etniske minoriteter, og nektet å samarbeide med den ikkebolsjevikiske venstresiden, samt var han sterkt avhengig av støtte fra utlandet. Mens hans hvite styrker kollapset ble han forrådt og fanget av selvstendige enheter, som videre ga han til lokale bolsjeviker. I deres fangenskap ble han henrettet.

Biografi 
Koltsjak ble født i St. Petersburg, og ble utdannet til en karriere i marinen, i likhet med sin far. Han deltok i den russisk-japanske krig i 1904-05. Han spilte også en rolle i første verdenskrig, og ble viseadmiral i august 1916. De revolusjonen kom i 1917, mistet Koltsjak tittelen, og flyktet til USA.

Den russiske borgerkrig 
I denne krigen var Aleksandr Koltsjak en av de fremste lederne for de hvite. Han oppholdt seg lenge i Omsk, før han endte sitt liv i Irkutsk i 1920. I dag står en statue av ham der.

Referanser 

Russiske admiraler
Personer fra Sankt Petersburg
Den russiske borgerkrigen
Fødsler i 1874
Dødsfall i 1920
Stax Records

Stax Records var et amerikansk plateselskap og musikkstudio som lå i Memphis, Tennessee.

Stax ble grunnlagt i 1957 og stengt (konkurs) i 1976. Plateselskabet ble startet av søskenparet Estelle Axton og Jim Steward.

Stax fikk ikke den store suksessen i starten, men da en lokal radio-DJ, Rufus Thomas, fikk en mindre hit i 1962, fikk Stax en landsdekkende distribusjonsavtale med Atlantic Records, en avtale som senere viste seg å være skjebnesvanger, da Atlantic hadde alle rettighetene til sangene.

Nye artister som Wilson Pickett, Sam and Dave, Booker T. & the M.G.'s og Otis Redding fikk stor suksess på Stax opp gjennom 1960-årene, ofte med sanger skrevet i samarbeid med Steve Cropper.

Referanser

Eksterne lenker 
 

Plateselskaper fra USA
1957 i USA
Memphis
Joshua King

Joshua Christian Kojo King (født 15. januar 1992) er en norsk fotballspiller som spiller for den tyrkiske klubben .

King er en av de få landslagsspillere som aldri har spilt i norsk toppserie. Han har gambisk far og norsk mor.

Høsten 2021 ble King hedret som del av veggmaleriet «Romsås Wall of Fame» på Romsås senter, sammen med 10 andre kjente lokale helter.

Klubbkarriere 
King fikk sin førstelagsdebut for Manchester United den 23. september 2009 i ligacupkampen mot Wolverhampton Wanderers FC. Han ble byttet inn ni minutter før full tid og erstattet matchvinneren Danny Welbeck. King fikk draktnummeret 41 i United.

King var utlånt til Preston North End FC i 2010, men ble hentet tilbake da United-managerens sønn Darren Ferguson ble sparket som Prestons manager.

På høsten 2011 var han på utlån hos den tyske klubben Borussia Mönchengladbach. Han fikk sin debut som innbytter mot VfL Wolfsburg den 19. august 2011. Etter å ha vært skadet i store deler av utlånsperioden ble han sendt tilbake til Manchester ved årskiftet. Den 16. januar 2012 ble King lånt ut til Hull City AFC ut 2011/2012-sesongen.

Den 28. mai 2015 ble King solgt fra Blackburn Rovers FC til nyopprykkede AFC Bournemouth, hvor han skrev under på en treårskontrakt.

Landslagskarriere 
King spilte på Norges U 21-lag i perioden 2011–2013, hvor han noterte seg for ett mål på åtte kamper. Den 16. oktober 2012 scoret han sitt første landslagsmål for  borte mot .

Fotnoter og referanser

Eksterne lenker 
 
 
 united.no: King klar for united
 Player Profile www.manutd.com

Norske fotballspillere
Norske landslagsspillere i fotball for herrer
Vinnere av Kniksenprisen
Fotballspillere for Vålerenga Fotball
Fotballspillere for Manchester United FC
Fotballspillere for Preston North End FC
Fotballspillere for Borussia VfL 1900 Mönchengladbach
Fotballspillere for Hull City AFC
Fotballspillere for Blackburn Rovers FC
Fotballspillere for AFC Bournemouth
Fotballspillere for Everton FC
Fotballspillere for Watford FC
Fotballspillere for Fenerbahçe SK
Norske fotballspillere i England
Norske fotballspillere i Tyskland
Norske fotballspillere i Tyrkia
Nordmenn av gambisk opphav
Personer fra Oslo
Fødsler i 1992
Sabine Busch

Sabine Busch (født 21. november 1962 i Erfurt i Øst-Tyskland) er en tidligere tysk friidrettsutøver som på 1980-tallet representerte DDR. Busch konkurrerte på 400 meter hekk, og hadde på midten av 1980-tallet verdensrekorden på distansen. Hun var på det østtyske stafettlaget som tidligere hadde verdensrekorden på 4 × 400 meter.
Busch tok tre VM-gull i løpet av karrieren, hvorav to i stafett (4 × 400 m stafett under VM 1983 sammen med Kerstin Walther, Marita Koch og Dagmar Rübsam og 4 × 400 m stafett under VM i 1987) og ett på 400 meter hekk. Under OL 1988 i Seoul, var hun på det østtyske bronselaget på 4 × 400 meter.

Referanser

Eksterne lenker 
 

Tyske hekkeløpere
Olympiske bronsemedaljevinnere for Øst-Tyskland
Medaljevinnere under Sommer-OL 1988
Deltakere for Øst-Tyskland under Sommer-OL 1988
Friidrettsutøvere under Sommer-OL 1988
Verdensmestere i friidrett
Europamestere i friidrett
Deltakere for Øst-Tyskland under VM i friidrett 1987
Deltakere for Øst-Tyskland under EM i friidrett 1986
Deltakere for Øst-Tyskland under EM i friidrett 1982
Verdensrekordsettere i friidrett
Verdensmestere i friidrett innendørs for Øst-Tyskland
Kvalitetsreformen

Kvalitetsreformen i høyere utdannelse er en reform i høyskole- og universitetsektoren som ble vedtatt i Stortinget i 2001 og iverksatt ved studiestart i 2003 ved samtlige høyere utdanningsinstitusjoner i Norge. Viktige deler av reformen er innføring av ny gradsstruktur med bachelor-, mastergrader og phd-grad, og diploma supplement, samt overgang fra vekttall til studiepoeng etter European Credit Transfer and Accumulation System (ECTS).

Endringene i kvalitetsreformen er i stor grad en følge av tilrådninger gitt av Utvalget for høgre utdanning (det såkalte «Mjøs-utvalget» etter utvalgets leder Ole Danbolt Mjøs) og følger eller er i tråd med Bologna-prosessen.

Reformen har blitt kritisert etter innføringen.

Referanser

Eksterne lenker
 St.meld. nr. 27 (2000-2001) Gjør din plikt - Krev din rett - Kvalitetsreform av høyere utdanning
 NOU 2000: 14 Frihet med ansvar - Om høgre utdanning og forskning i Norge
 Svein Michelsen og Per Olaf Aamodt Evaluering av Kvalitetsreformen - Sluttrapport Norges forskningsråd 2007

Høyere utdanning i Norge
Skolelover, skolereformer og læreplaner
Evelin Jahl

Evelin Jahl (født Schlaak den 28. mars 1956 i Annaberg, Øst-Tyskland) er en tysk diskoskaster som vant to olympiske gullmedaljer for DDR.
Under OL 1976 i Montréal vant hun foran Maria Vergova fra Bulgaria. Dette var begynnelsen på en opptur: Hun slo verdensrekordholderen Faina Melnik som var den udiskutable favoritten. I 1978 satte hun verdensrekord under Europamesterskapet. To år senere forsvarte Jahl OL-tittelen i Moskva, igjen tok hun ned Vergova som nå konkurrerte som (Petkova) til en andreplass. Hun forbedret også sin egen verdensrekord i denne tevlingen. 
Hun la opp som aktiv utøver i 1982 pga. en skade.
Etter karrieren ble hun styreleder i det østtyske idrettsforbundet.

Referanser

Eksterne lenker 
 

Tyske diskoskastere
Medaljevinnere under Sommer-OL 1976
Deltakere for Øst-Tyskland under Sommer-OL 1976
Friidrettsutøvere under Sommer-OL 1976
Medaljevinnere under Sommer-OL 1980
Deltakere for Øst-Tyskland under Sommer-OL 1980
Friidrettsutøvere under Sommer-OL 1980
Olympiske mestere for Øst-Tyskland
Europamestere i friidrett
Personer fra Annaberg-Buchholz
Fødsler i 1956
Deltakere for Øst-Tyskland under EM i friidrett 1978
Verdensrekordsettere i friidrett
Landssvikanordningen

Landssvikanordningen er en anordning som første gang er omtalt i Nygaardsvold-regjeringens protokoll for 15. desember 1944.

Den versjon som ble lagt til grunn for landssvikoppgjøret, forelå sommeren 1945, trykt i Stockholm og vedtatt av regjeringen i 1947.  Den omtalte versjonen fra 1944 er derfor ikke den samme som den trykte.

Landssvikanordningen representerer et brudd med norsk rettstenkning, idet den fraskriver det ulovfestede grunnvilkår, årsakskravet, ved bedømmelse om erstatning. Videre hadde anordningen tilbakevirkende kraft. Det er hevdet at den er forfatningsstridig fordi den innfører en ny statsmakt, Erstatningsdirektoratet, med politi- og påtalemyndighet og inngripende beføyelser i innbyggernes rettssfære.

Referanser

Kilder 
 Solem, Erik (1945): Landssvikanordning, Provisorisk anordning av 15. desember 1944 med tillegg, Oslo: Johan Grundt Tanum (ebok hos Nasjonalbiblioteket)
 «Stortinget og rettsoppgjøret», artikkel fra Norgeshistorie.no

Eksterne lenker 
 «Avskrift: To landssvikdommer fra rettsoppgjøret etter 1945», Bergen, Arkivverket. Riksarkivet og statsarkivene

Norge under andre verdenskrig
Norsk strafferett
Det norske rettsoppgjøret etter andre verdenskrig
Europalov

Europalov er et norsk nettsted som følger beslutningsprosessen fra EU til Norge for rettsakter som antas å være relevante for Det europeiske økonomiske samarbeidsområde (EØS) og Schengen-samarbeidet om grensekontroll (Schengen-traktaten). 

Nettstedet, som ble startet i 2007 under navnet EØS-saker, følger både EØS- og Schengen-relevante rettsakter fra forslagsstadiet i Europakommisjonen gjennom saksgangen i EU-institusjonene (Europaparlamentet og Rådet for Den europeiske union), EØS-organene og Norge, til de er gjennomført og trådt i kraft i norsk rett. Nettstedet følger også relevante fortolkninger av EØS-lovgivningen i EU-domstolen og EFTA-domstolen. I 2016 ble Europalov en del av Lovdata.  

Formålet med Europalov er å gjøre informasjon om relevante EU-rettsakter lettere tilgjengelig. Opplysninger om trinnene i behandlingen av disse sakene er ofte spredt på mange forskjellige internettsider, både i og utenfor Norge. 

Ved hjelp av forskjellige lister og søkemuligheter kan man på siden se hvor aktuelle saker befinner seg. Viktige saker og beslutninger omtales i egne nyhetsnotiser. Nettstedet inkluderer også informasjon om relevante politikkdokumenter (meddelelser, rapporter, grønnbøker m.m.). Et ukentlig nyhetsbrev oppsummerer nye og endrede saker på de forskjellige saksområdene.

Norske myndigheters synspunkter på EØS-relevante saker, som publiseres på EØS-notatbasen på Europaportalen, utgjør en viktig informasjonskilde, men nettstedet omtaler alle EØS- og Schengen-relevante saker straks de starter prosessen i EU-institusjonene.

Europalov publiserer også foreløpige utgaver av EØS-komiteens beslutninger, før de offentliggjøres i EØS-tillegget. Nettstedet viser dessuten hvor EU-rettsaktene til slutt ender opp (gjennomføres) i norsk rett og når de trer i kraft for norske borgere og foretak.

Ved årsskiftet 2017/2018 inneholdt Europalov faktaark for mer enn 7000 rettsakter og 1500 politikkdokumenter.

Referanser

Eksterne lenker 
 Europalov
 Norges EU-delegasjon

Norske nettsteder
Etableringer i 2007
Vincent Hancock

Vincent Hancock (født 19. mars 1989 i Port Charlotte i Florida) er en amerikansk sportsskytter som konkurrerer i olympisk skeet. Under Sommer-OL 2008 vant han gull i øvelsen. Fire år senere under Sommer-OL 2012 i London var han tittelforsvarer og gikk i ledelsen etter første dags skyting. Han beholdt ledelsen etter at alle de 125 innledende skuddene var skutt, og satte ny olympisk rekord med 123 treff av 125 mulige. I finalen var han utilnærmelig med 25 treff av 25, og vant foran dansken Anders Golding og Qatars Nasser Al-Attiyah.

I 2005 og 2009 ble han verdensmester.  Han bor i Eatonton i Georgia.

Han vant gull i skeet under de Panamerikanske leker 2011 i Guadalajara i Mexico.

Under Sommer-OL 2020 i Tokyo som ble arrangert i 2021, tok han gull i skeet.

Referanser

Eksterne lenker 
 
 
 Profil på www.USAshooting.org
 Profil på London2012.com
 Biografi på results.beijing2008.cn
 Profil på BBC Sport Olympics 2012
 Profil på Sports.Yahoo.com
 Profil på www.NBColympics.com

Skyttere fra USA
Olympiske mestere for USA
Medaljevinnere under Sommer-OL 2008
Deltakere for USA under Sommer-OL 2008
Skyttere under Sommer-OL 2008
Medaljevinnere under Sommer-OL 2012
Deltakere for USA under Sommer-OL 2012
Skyttere under Sommer-OL 2012
Deltakere for USA under Sommer-OL 2016
Skyttere under Sommer-OL 2016
Medaljevinnere under Sommer-OL 2020
Deltakere for USA under Sommer-OL 2020
Skyttere under Sommer-OL 2020
Fødsler i 1989
Olympiske medaljevinnere i skyting
Amandaprisen 2008

Amandaprisen 2008 var den 24. utdelingen av Amandaprisen. Utdelingen fant sted 16. august 2008 i forbindelse med den 36. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2007 til 1. juli 2008.

Kautokeinoopprøret fikk flest priser med fem, det meste noen film til da hadde fått på en utdeling, mens Mannen som elsket Yngve fikk fire priser. Det ble delt ut priser i 19 kategorier, hele 5 flere enn året før. Fem nye tekniske klasser ble innført: beste foto, beste scenografi, beste musikk, beste klipp og beste lyddesign. Klassene var tidligere blitt dekket av klassen fagpris, og priser for foto og musikk var tidligere blitt delt ut i 1985, 1986 og under den felles nordiske Amandautdelingen i 1993. I tillegg ble klassen beste birolle delt i en klasse for kvinnelig birolle og en for mannlig birolle. Filmen Titanics ti liv var opprinnelig nominert i klassen for barne- og ungdomsfilm men trakk seg i protest mot at Mannen som elsket Yngve var nominert i samme klasse, en film produsent Cornelia Boysen mente ikke hørte til i klassen. Vinneren av Folkets Amanda ble kåret gjennom en tredelt publikumsavstemning hvor 20 filmer i utgangspunktet var nominert. Ved hjelp av avstemning på VGs nettsider gikk ti av disse videre til en ny avstemningsrunde og fem av disse til finalerunden hvor vinneren ble kåret gjennom avstemningen på VG i kombinasjon med publikumsavstemning under selve utdelingen.

Utdelingen ble overført på TV 2 og ble ledet av Guri Solberg.

Vinnere og nominerte 
Vinnere står først i tabellen og er merket med fet skrift.

Referanser

Kilder
Ottar Fjellestad

Ottar Fjellestad (født 15. oktober 1932 på Sandane i Gloppen kommune) er en tidligere norsk friidrettsutøver og spydkaster. Han tok bronse under NM i 1954, og representerte klubben Fjellhug/Vereide IL.

Fjellestads beste resultat er 65,02 fra 1958. Han fikk en bronsemedalje i sin karriere da han tok bronse bak vinneren Egil Danielsen i 1954.

NM-medaljer

Se også 
 Liste over kjente personer fra Gloppen kommune

Referanser 

Norske spydkastere
Personer fra Gloppen kommune
Friidrettsutøvere for Fjellhug/Vereide IL
Svømming under Sommer-OL 2008 – 50 meter fri menn

Øvelsen 50 meter fri herrer ved Sommer-OL 2008 fant sted mellom 14. og 16. august i Beijing National Aquatics Center. 

Det ble avholdt tretten innledende heat. Plasseringene som blir oppnådd i de enkelte heatene hadde ikke direkte betydningen, bare utøverne med de seksten beste tidene gikk videre til semifinalene. De to semifinaleheatene som ble avholdt bestod av åtte svømmere.  Svømmerne med de åtte raskeste tidene igjen gikk til finalen.
 
Kvalifikasjonskravene for øvelsen var 22,35 sekunder (A-krav) og 23,13 sekunder (B-krav). De nasjonale olympiske komiteene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.

Norge var ikke representert i denne øvelsen.

Rekorder
Før denne konkurransen, var de eksisterende verdens- og olympiske rekorder som følger:

Følgende verdens- og olympiske rekorder ble satt under konkurransene:

Resultatene

Forsøksheatene

Semifinaler

Semifinale 1

Semifinale 2

Finalen

Svømming under Sommer-OL 2008
Svømming under Sommer-OL 2008 – 50 meter fri kvinner

Øvelsen 50 meter fri damer ved Sommer-OL 2008 fant sted mellom 15. og 17. august i Beijing nasjonale vannsportsenter. 

Det ble avholdt tretten innledende heat. Plasseringene som blir oppnådd i de enkelte heatene hadde ikke direkte betydningen, bare utøverne med de seksten beste tidene gikk videre til semifinalene. De to semifinaleheatene som ble avholdt bestod av åtte svømmere.  Svømmerne med de åtte raskeste tidene igjen gikk til finalen.
 
Kvalifikasjonskravene for øvelsen var 25,43 sekunder (A-krav) og 26,32 sekunder (B-krav). De nasjonale olympiske komiteene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.

Resultater

Forsøksheat

Semifinaler

Semifinale 1

Semifinale 2

Finalen

Eksterne lenker 
Offisiell OL-rapport

Svømming under Sommer-OL 2008
Glens Falls

Glens Falls er en by i delstaten New York i USA. Den ble grunnlagt i 1765. I byen ble det kjempet store slag under den amerikanske uavhengighetskrigen, og den ble helt nedbrent i 1783. Senere ble den bygd opp igjen.

Ved folketellingen i 2010 hadde byen 14 700 innbyggere.

Kjente personer som er født i byen er fribryteren Jim Duggan og programlederen Rachael Ray.

Referanser

Byer i Warren County i New York
Byer ved Hudson
Byer i New York (delstat)
Lourdes Becerra

Lourdes Becerra Portero (født 4. juni 1973 i Sabadell i Catalonia) er en tidligere spansk svømmer som konkurrerte i stilene medley og bryst. Becerra deburte i olympisk sammenheng under sommer-OL 1992 i Barcelona og deltok også i sommer-OL i 1996 og i 2000. Hennes beste olympiske prestasjon er fra 1996 da hun endte på syvendeplass i 400 m individuell medley.

I VM i svømming kortbane 1999 i Hongkong vant hun bronse på 400 m individuell medley. I EM i svømming kortbane 1998 i Sheffield tok hun sølv i 400 m bryst og bronse i 400 m individuell medley.

Becerra startet å svømme da hun var 10 år gammel i svømmeklubben Club Natació Sabadell.

Referanser

Kilder 
 Lourdes Becerra File  
 Den spanske olympiske komité

Eksterne lenker 
 

Katalanske svømmere
Deltakere for Spania under Sommer-OL 1992
Svømmere under Sommer-OL 1992
Deltakere for Spania under Sommer-OL 1996
Svømmere under Sommer-OL 1996
Deltakere for Spania under Sommer-OL 2000
Svømmere under Sommer-OL 2000
Personer fra Sabadell
Fødsler i 1973
Mireia Belmonte

Mireia Belmonte García (10. november 1990 i Badalona i Barcelona i Spania) er en spansk svømmer som konkurrerer i disiplinene medley, fristil og butterfly. I 2006 vant hun ungdoms-VM i svømming i 400 m fri og 400 m medley og ungdoms-EM i 200 m fri og 400 m medley. Hun endte på andreplass i 400 m medley i Europeisk kortbanemesterskap i svømming 2007 med tiden 4:31.06, like bak italienske Alessia Filippi.

21. mars 2008, under EM i svømming langbane i Eindhoven i Nederland, vant Belmonte damenes 200 m individuelle medley, og slo samtidig EM-rekorden med tiden 2:11.16. I tillegg oppnådde hun 8.-plass på 400 m individuelle medley.

Under Sommer-OL 2012 i London vant Mireia Belmonte sølv på 200 meter butterfly.

Belmonte er medlem av klubben CN Hospitalet.

Referanser

Eksterne lenker 
 
 
 Video og resultater på SwimPassion.net
 3cat34.cat: 2.-plass i EM 
 Intervju med Mireia Belmonte 

Fødsler i 1990
Personer fra Badalona
Katalanske svømmere
Spanske svømmere
Olympiske mestere for Spania
Olympiske sølvmedaljevinnere for Spania
Olympiske bronsemedaljevinnere for Spania
Europamestere i svømmesport for Spania
Deltakere for Spania under Sommer-OL 2008
Svømmere under Sommer-OL 2008
Medaljevinnere under Sommer-OL 2012
Deltakere for Spania under Sommer-OL 2012
Svømmere under Sommer-OL 2012
Medaljevinnere under Sommer-OL 2016
Deltakere for Spania under Sommer-OL 2016
Svømmere under Sommer-OL 2016
Deltakere for Spania under Sommer-OL 2020
Svømmere under Sommer-OL 2020
Deltakere for Spania under VM i svømmesport 2019
Olympiske medaljevinnere i svømming
Deltakere for Spania under EM i svømmesport 2022
Deltakere for Spania under VM i svømmesport 2009
Mette Bergmann

Mette Bergmann (født 9. november 1962 i Kråkerøy) er en norsk diskoskaster fra Fredrikstad. Fra 1984 til 2000 vant hun NM i diskoskast 17 ganger på rad. Hennes beste plassering i internasjonale mesterskap er bronsemedaljen fra EM 1994 i Helsingfors. Bergmann har hatt norgesrekorden i diskos for kvinner siden 1984, og forbedret den mange ganger. Den gjeldende rekorden på 69,68 satte hun i Florø i 1995. Hun representerte Fredrikstad IF

Bergmann deltok under sommer-OL for Norge i 1992 i Barcelona der hun ikke kvalifiserte seg for finalen i diskos, og i 1996 i Atlanta med 9.-plass i diskos.

Sleggekast for kvinner ble NM-øvelse i 1996. Mette Bergmann deltok i sleggekast de fem første årene, og tok medalje hver gang: en gullmedalje, to sølv og to bronse.

Medaljer i norske mesterskap

Andre meritter 
 2 kongepokaler
 EM i styrkeløft 1986 – sølv i styrkeløft
 EM 1994 –  bronse i diskos
 VM 1995 – 6.-plass i diskos

Se også 
 Norske rekorder i friidrett
 Mestvinnende utøvere i NM i friidrett

Referanser

Eksterne lenker 
 
 Intervju med Mette Bergmann i Dag og Tid nr. 31 2000

Litteratur 
 Rolf Bryhn og Knut Are Tvedt: Kunnskapsforlagets idrettsleksikon. Oslo, 1990. ISBN 82-573-0408-5

Norske diskoskastere
Norske sleggekastere
Deltakere for Norge under Sommer-OL 1992
Friidrettsutøvere under Sommer-OL 1992
Deltakere for Norge under Sommer-OL 1996
Friidrettsutøvere under Sommer-OL 1996
Personer fra Fredrikstad kommune
Kongepokalvinnere i friidrett
Norgesmestere i friidrett
Deltakere for Norge under VM i friidrett 1997
Deltakere for Norge under EM i friidrett 1994
Fødsler i 1962
Friidrettsutøvere for SK Vidar
EM-bronsemedaljevinnere i friidrett for Norge
José Luis Ballester Rubert

José Luis Ballester Rubert (født 6. august 1969 i Castellón de la Plana i Comunitat Valenciana) er en tidligere svømmer fra Spania som konkurrerte i butterfly. Ballester deltok i OL for første gang i Seoul i 1988 og deltok igjen i 1992 og 1996. Han kom ikke videre fra noen av sine heat. Ballester studerte ved Universitetet i Florida.

Referanser

Eksterne lenker 
 
 De spanske olympiske komite 

Spanske svømmere
Deltakere for Spania under Sommer-OL 1988
Svømmere under Sommer-OL 1988
Deltakere for Spania under Sommer-OL 1992
Svømmere under Sommer-OL 1992
Deltakere for Spania under Sommer-OL 1996
Svømmere under Sommer-OL 1996
Personer fra Castellón de la Plana